11 Nahana ka mohlala oa mor’abo rona e mong ea bitsoang Sergey. Pele Mor’abo rona Sergey e e-ba Paki, e ne e le motho ea lihlong haholo. O ne a thatafalloa ho bua le batho. Ka nako e ’ngoe o ile a lumela ho ithuta Bibele. Mor’abo rona Sergey o re: “Ha ke ntse ke ithuta Bibele, ke ile ka hlokomela hore Bakreste ba tlameha ho bolella batho ba bang lintho tseo ba ithutileng tsona. Ke ne ke kholisehile hore eo taba e tla ntlhola.” Ho ntse ho le joalo, Mor’abo rona Sergey o ile a nahana ka batho ba e-s’o ka ba ithuta Bibele, ’me a hlokomela hore e tlameha ebe bophelo ba bona bo thata haholo kaha ha ba tsebe Jehova. O re: “Lintho tse ncha tseo ke neng ke ithuta tsona li ile tsa nthabisa haholo ’me tsa etsa hore ke lule ke khobile matšoafo. Ke ne ke tseba hore batho ba bang ba lokela ho ithuta lintho tsena.” Ho nahanela batho ho ile ha thusa Mor’abo rona Sergey hore a be le sebete sa ho ba pakela. O re: “Ntho e ileng ea ’makatsa ke hore, ho pakela batho ho ile ha nthusa hore ke se ke ka ba lihlong. Ho ile ha boela ha matlafatsa tumelo ea ka.” *